KTB วิ่ง 4% โบรกอัพกำไรปี 65-66 ขึ้น 27% อานิสงส์ตั้งสำรองลด เคาะเป้าใหม่ 18 บ.
KTB บวก 4%  โบรกอัพกำไรปี 65-66 ขึ้น 26-27% จากต้นทุนเครดิตที่ลดลง และคาดรายได้จะเติบโต 35%  ปรับเป้าใหม่ 18 บ. จากเดิม 13 บาท
KTB บวก 4%  โบรกอัพกำไรปี 65-66 ขึ้น 26-27% จากต้นทุนเครดิตที่ลดลง และคาดรายได้จะเติบโต 35%  ปรับเป้าใหม่ 18 บ. จากเดิม 13 บาท
26 เม.ย. 2565

ผู้สื่อข่าวรายงานว่าวันนี้ (26 เม.ย. 2565) ราคาหุ้น ธนาคารกรุงไทย จำกัด (มหาชน) หรือ KTB ณ เวลา 11:36 น. อยู่ที่ระดับ 14.80 บาท เพิ่มขึ้น 0.50 บาท หรือ 3.50% โดยทำจุดสูงสุดที่ 14.90 บาท และทำจุดต่ำสุดที่ 14.40 บาท ด้วยมูลค่าการซื้อขาย 1 พันล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (25 เม.ย.2565) ว่า ทางฝ่ายวิจัยได้เพิ่มคาดการณ์กำไรปี 2565-2566 ขึ้น 26-27% จากต้นทุนเครดิตที่ลดลง และคาดว่ารายได้จะเติบโต 35% จากงวดเดียวกันของปีก่อน เทียบกับค่าเฉลี่ยของภาคธุรกิจที่ 14% ในปีนี้ โดยคาด KTB จะรายงานการเติบโตของกำไรที่แข็งแกร่ง จากงวดเดียวกันของปีก่อนในไตรมาสที่เหลือของปีนี้ จากต้นทุนสินเชื่อที่ลดลง และคาดต้นทุนสินเชื่อจะอยู่ที่ระดับต่ำกว่า 1% ในปี 2565 จาก 1.35-2% ในปี 2563-2564 จากคุณภาพ สินทรัพย์ที่ดีขึ้น แนะนำ “ซื้อ” ราคาเป้าหมาย 18 บาท จากเดิม 13 บาท